Overvaal: Lesufi stu voort | Maroela Media
Panyaza Lesufi. Foto: ANA
Panyaza Lesufi, Gautengse LUR vir onderwys, het Dinsdag aangekondig die departement gaan die konstitusionele hof direk nader in verband met die hooggeregshofuitspraak oor Hoërskool Overvaal.
"Ons regspan het gister met die nasionale departement van basiese onderwys vergader rakende die Overvaal-saak," het Lesufi gesê. "Ons het die besluit geneem om die konstitusionele hof direk te nader. Ons sal ook Vrydag ons appèl indien."
Volgens Lesufi is die partye seker dat hulle gronde het om te appelleer teen die hooggeregshof se uitspraak. Lesufi het intussen ook met talle belanghebbendes vergader om kalmte by die skool te bewerkstellig en verhoudings te herbou.
Betogings vind sedert voorverlede week by die Hoërskool Overvaal in Vereeniging plaas ná die hooggeregshofuitspraak die week vantevore toe die hof beslis het dat die Gautengse departement van onderwys Hoërskool Overvaal nie kan dwing om 55 Engelssprekende leerders by die skool in te neem nie. Lesufi het direk ná die hofuitspraak gesê die departement gaan appelleer.
Hoërskool Overvaal was Donderdag vir leerders gesluit nadat lede van verskeie vakbonde en politieke organisasies na die skool opgeruk het. Sowat 1 000 betogers het voor die skool byeengekom waarna 'n memorandum aan die hoof van die beheerliggaam oorhandig is.
In die memorandum voer die organisasies aan dat die besluit om nie die Engelssprekende leerders toe te laat nie "ras gemotiveerd" is. Die memorandum voer verder aan dat die skool in 'n "hoofsaaklik swart gemeenskap" geleë is en dat die twee laerskole in die area Engels-medium is.
Die betogers eis in die memorandum dat die Engelssprekende leerders by die skool toegelaat word en dat die skool se taalbeleid onmiddellik hersien word. Daar is ook geëis dat daar binne sewe dae aan die eise gehoor gegee word.
Die laaste betoging het gevolg nadat Angie Motshekga, minister van basiese onderwys, op 23 Januarie met Lesufi en verteenwoordigers van die Suid-Afrikaanse Onderwysersunie (SAOU) en die Federasie van Beheerliggame van Suid-Afrikaanse Skole (Fedsas) vergader het. Daar is ook vergaderings gehou met die skool se personeel, leerders en ander groepe soos die EFF en die studenteorganisasie Cosas.
Motshekga het ná die vergaderings die media toegespreek en gesê hulle het nie die betogings en geweld buite die skool verwag ná die hofuitspraak nie. Sy het die betogings as "totaal onaanvaarbaar" beskryf en gesê kinders het die reg om te leer en om beskerm te word.
Hoërskool Overvaal Panyaza Lesufi
Capitec-rekeninghouers moet 'wag vir volle prentjie'
Pleks hulle hulle tyd energie spandeer aan skoolhoofde en onderwysers en sekuriteitswagte wat kinders molesteer en verkrag en lewens verwoes. Waarom toi toi die EFF en ANC jeugliga nie voor Reiger Park High nie?
Ek hoop hy kry bloedneus.
Besighede moet by indiensnemings die taal vereiste afrikaans en engeis maak, sodoende kan en sal afrikaans voortbestaan.
Lesufi troef die reg en wil die land onregeerbaar maak. Hy moet duidelik sekere ander politici aan sy kant he om so voort te woeker. Hy wil hierdie geval gebruik om alle wit Afrikaanse skole in chaos te dompel en wit leerders skoolloos te laat. Wat hy nie besef nie is dat al sou hy alle Afrikaanse skole okkupeer daar steeds duisende swart leerders en hul verwoede ouers (wat skynbaar nie haastig is om by hul werk op te daag nie), ook op die sypaadjies voor die swart Engelse skole sal toi-toi en wat dan… Dit is juis hoekom 'n… Lees meer »
Ai, dit is tóg só eenvoudig – daar is nié sitplek vir nóg leerders nie! Wat verstaan die mensdom nie?